8 हजार खाता धारकों को भरोसा नहीं कि पैसा मिलेगा या नहीं ?
अलवर कॉ-आेपरेटिव बैंक घोटाला
जयपुर| विधानसभामें मंगलवार को अलवर कॉ-आेपरेटिव बैंक घोटाले का मामला गूंजा। नोटबंदी के बाद बैंक संचालक नोट बदलने के नाम पर 8 हजार 296 खाता धारकों के बैंक में जमा 25 करोड़ रुपए ले उड़े। अलवर विधायक बनवारी लाल सिंघल ने प्रश्नकाल में सवाल पूछा था कि अलवर कॉ-आेपरेटिव बैंक घोटाले में जिन खाता धारकों की जमा राशि का गबन हुआ है क्या सरकार उन्हें उनकी राशि लौटाएगी? सहकारिता मंत्री अजय सिंह किलक ने बैंक घोटाले से जुड़ी जांच पर तो बोले लेकिन उन्होंने यह भरोसा नहीं दिया कि घोटाले के शिकार खाता धारकों को उनकी राशि लौटाई जाएगी।
hin_Deva bho_Deva hin_Deva